# data[].attributes.body
Aj v tomto školskom roku sme sa zapojili do medzinárodného projektu Záložka do knihy spája školy. Našou partnerskou školou sa stala Základná škola z Náměsti nad Oslavou z Čiech.

Témou tohto ročníka je Cestovanie naprieč knižnými príbehmi. Žiaci mohli vyrábať záložky rôznych tvarov, veľkostí a s použitím ľubovoľnej techniky (napr. maľovanie, kreslenie, koláž). Zobrazený motív na záložke mal súvisieť s konkrétnym literárnym textom, knihou alebo knižným hrdinom. 

200 záložiek sme si vymenili s našou priateľskou školou a veríme, že prinesú radosť na oboch stranách u slovenských aj českých detí.

# data[].attributes.headline
Školské kolo Olympiády v anglickom jazyku

# data[].attributes.subject
Školské kolo Olympiády v anglickom jazyku

# data[].attributes.body
Dňa 10. novembra sa na našej škole uskutočnilo školské kolo Olympiády v anglickom jazyku. Žiaci si zmerali svoje vedomosti, komunikačné schopnosti a jazykové zručnosti v dvoch kategóriách.

Kategória 1A (7. ročník)

1. miesto – Sebastián Špiriak (7.B)

2. miesto – Matyáš Tala (7.A)

3. miesto – Viliam Marec (7.B)

Kategória 1B (8. a 9. ročník)

1. miesto – Eliška Marcová (9.A)

2. miesto – Janka Hrušková (9.B)

3. miesto – Jakub Foldina (8.B)

Úspešnými riešiteľmi tejto kategórie boli aj:
Patrik Polák, Peter Srniček, Dávid Tabačik a Tamara Kubošníková.

Všetkým žiakom ďakujeme za účasť, snahu a skvelé výkony.
Víťazom jednotlivých kategórií, Sebastiánovi Špiriakovi a Eliške Marcovej, srdečne blahoželáme a prajeme veľa šťastia a úspechov v okresnom kole v Čadci, kde budú reprezentovať našu školu!

# data[].attributes.headline
Družobné stretnutie vo Frýdlante nad Ostravicí

# data[].attributes.subject
Družobné stretnutie vo Frýdlante nad Ostravicí

# data[].attributes.body
Naši učitelia sa 7.11.2025 zúčastnili družobného stretnutia vo Frýdlante nad Ostravicí, kde spolu s kolegami z partnerskej školy strávili čas plný spolupráce, nových nápadov a priateľskej atmosféry. Program bol pestrý a zameraný na výmenu skúseností – nechýbali spoločné workshopy, tandemové vyučovanie, sekcia venovaná robotike, pri ktorých si pedagógovia vymieňali moderné metódy výučby a diskutovali o aktuálnych trendoch v školstve. Stretnutie  pokračovalo volejbalovým turnajom.

Ďakujeme všetkým, ktorí sa na organizácii a priebehu stretnutia podieľali.

# data[].attributes.headline
ŽIACI NAVŠTÍVILI MESTSKÝ ÚRAD A TURZOVSKÚ TELEVÍZIU

# data[].attributes.subject
ŽIACI NAVŠTÍVILI MESTSKÝ ÚRAD A TURZOVSKÚ TELEVÍZIU

# data[].attributes.body
V októbri žiaci 3. ročníka navštívili Mestský úrad v Turzovke. Žiakov 3. A privítal prednosta mestského úradu JUDr. Ing. Richard Mekiňa a žiakov 3. B pán primátor JUDr. Ľubomír Golis. Tretiaci sa dozvedeli, ako sa na úrade starajú o chod mesta, aké oddelenia na úrade fungujú, kto rozhoduje o dôležitých veciach. Prezreli si aj zasadaciu miestnosť mestského zastupiteľstva, kde si vyskúšali sedenie poslancov a kládli zaujímavé otázky. Po návšteve úradu zavítali i do Turzovskej televízie, kde im pracovníci ukázali štúdio, kamerovú techniku a vysvetlili, ako vznikajú správy a reportáže. Deti si vyskúšali, aké je to stáť pred kamerou a nahliadli do zákulisia televíznej práce. Exkurzia bola pre žiakov poučná a pútavá. Odniesli si nové poznatky nielen o fungovaní mesta, ale aj o miestnych médiách.

# data[].attributes.body
Na trati sa miešala vôňa spálených pneumatík spojená s adrenalínom. Každé kolo bolo bojom medzi človekom a strojom.

Nie, naši ôsmaci neboli na pretekoch Formuly jeden. Sofia Onderová si pre nich pripravila netradičnú hodinu, ktorú venovala jednému zo svojich vzorov - Ayrtonovi Sennovi. Pútavou prezentáciou im priblížila nielen jeho život a úspechy, ale i pretekárov charakter a vplyv na iných ľudí. Autentickosť zdôraznila tým, že si obliekla pretekársky kostým, dokonca i repliku Ayrtonovej helmy, ktorú si mohli spolužiaci obzrieť zblízka, ako aj nahliadnuť do kníh, ktoré súviseli s touto osobnosťou športového sveta.

V druhej časti hodiny plnili žiaci rôzne úlohy: vytvárali grafy, nahliadli do portugalskej slovnej zásoby alebo sa venovali písaniu príbehov.

Ďakujeme Sofii za spestrenie vyučovania a želáme jej veľa tvorivých nápadov.

# data[].attributes.body
28. októbra sa v estrádnej sále Domu kultúry v Čadci konala súťažná prehliadka Kysucký mikrofón 2025, ktorú každoročne organizuje Kysucké kultúrne stredisko v Čadci. Podujatie je určené pre mladých nadšencov moderovania vo veku od 15 do 25 rokov, pričom tento rok pribudla aj nepostupová kategória pre deti od 11 do 14 rokov, za čo sme Kysuckému kultúrnemu stredisku veľmi vďační.  A práve v tejto nepostupovej kategórii zažiarila naša talentovaná žiačka Lucka Zatkuliaková a získala čestné uznanie. Zaujala porotu aj publikum svojím prirodzeným prejavom, skvelo zvládnutými súťažnými disciplínami /správy, reklama, interview, vlastná relácia a reportáž/ a schopnosťou upútať poslucháča. Lucka tak zaklopala na pomyselné dvere do sveta médií a získala prvé neoceniteľné skúsenosti v moderovaní na verejnosti. Bola vyrovananou súperkou svojim starším a skúsenejším spolužiakom. Lucku prišli podporiť i jej spolužiaci.

Lucka, blahoželáme!

# data[].attributes.body
Minulý týždeň sme zažili deň plný objavovania a zábavy. Vo hvezdárni v Kysuckom Novom Meste nás privítali pracovníčky, ktoré nám porozprávali o hviezdach, planétach, či vesmíre. Vyskúšali sme si i pozorovanie ďalekohľadom. Neskôr sme sa presunuli do kaštieľa v Radoli, kde sme sa ocitli v minulosti. Najväčšie zážitky sme mali z písania husacím brkom, tkania na krosnách, či výroby pečatidla. Všetci sme sa veľmi snažili a odniesli sme si krásne spomienky a samozrejme svoje výrobky.

# data[].attributes.headline
Jesenný výlet do Aquaparku Istebna - Zagroň (Poľsko)

# data[].attributes.subject
Jesenný výlet do Aquaparku Istebna - Zagroň (Poľsko)

# data[].attributes.body
Počas jesenných prázdnin sme sa s deťmi vybrali kúsok za hranice okúpať sa a stráviť príjemný prázdninový deň spolu.

# data[].attributes.headline
Exkurzia do zážitkového centra vedy Aurelium

# data[].attributes.subject
Exkurzia do zážitkového centra vedy Aurelium

# data[].attributes.body
Dňa 23. októbra 2025 sa žiaci 8. ročníka zúčastnili exkurzie do zážitkového centra vedy Aurelium v Bratislave. Žiaci si tu mohli vyskúšať rôzne interaktívne pokusy, objaviť zaujímavé fyzikálne javy a presvedčiť sa, že veda môže byť aj veľká zábava.

Po vedeckom dobrodružstve sme sa presunuli do nákupného centra Avion, kde nechýbal oddych, občerstvenie a dobrá nálada. Exkurzia spojila učenie so zážitkom a zanechala v nás veľa pekných dojmov.

# data[].attributes.headline
Školské majstrovstvá v šachu – úspech našich žiakov!

# data[].attributes.subject
Školské majstrovstvá v šachu – úspech našich žiakov!

# data[].attributes.body
Dňa 23. októbra 2025 sa štyria žiaci  našej Spojenej školy Juraja Turza zúčastnili školských majstrovstiev okresu Čadca v zrýchlenom šachu, ktoré sa konali v Dome kultúry v Čadci.

Turnaj sa hral švajčiarskym systémom na 7 kôl, pričom každá partia mala časový limit 2 × 15 minút a ťahy sa nezapisovali. Súťaže sa zúčastnilo 38 hráčov zo základných škôl z celého okresu.

Naši žiaci predviedli skvelé výkony, ktoré potvrdili ich záujem, odhodlanie a športového ducha. Najlepšie sa darilo žiakovi Šimonovi Kriščákovi, ktorý si suverénne poradil so svojimi súpermi a stal sa víťazom turnaja v kategórii chlapcov.
Hneď za ním, na výbornom druhom mieste, skončil Michal Stasinka, taktiež žiak našej školy. Dosiahnuť 1. a 2. miesto v silnej konkurencii bolo pre našich reprezentantov veľkým úspechom a dôkazom systematickej práce i talentu.

# data[].attributes.headline
Plavecký výcvik 4.ročníka - týždeň plný športu, vody a pokrokov

# data[].attributes.subject
Plavecký výcvik 4.ročníka - týždeň plný športu, vody a pokrokov

# data[].attributes.body
V tomto týždni absolvovali naši štvrtáci plavecký výcvik v mestskej plavárni v Čadci. Celý kurz prebiehal pod profesionálnym vedením plaveckých inštruktorov v príjemnej a podnetnej atmosfére, kde sa spájala radosť z pohybu s cieľavedomou prácou. Okrem samotného plávania sa žiaci učili bezpečne správať vo vodnom prostredí, venovali sa správnemu dýchaniu a zlepšovali si celkovú koordináciu pohybov. Všetci urobili počas výcviku značný pokrok. Niektorí prekonali strach z vody, iní sa zdokonalili v technike plávania či posilnili svoju vytrvalosť. A čo je najdôležitejšie – každý si odniesol dobrý pocit zo seba samého.

Milí žiaci, vaše nasadenie, chuť pracovať na sebe a zodpovedný prístup k výcviku sú obdivuhodné. Získané skúsenosti a nadobudnuté zručnosti nech sú pre vás inšpiratívne a prínosné aj v budúcnosti!

# data[].attributes.body
Živé rozprávačstvo je klenot ústnej tradície, ktorý od nepamäti spája generácie, uchováva múdrosť, formuje hodnoty či rozvíja predstavivosť. Aj v dnešnej dobe má táto forma osobného prejavu svoje opodstatnenie, preto sa konajú podujatia, ktoré sa snažia udržať rozprávačskú tradíciu živú a stále aktuálnu. Jedným z nich je aj celoslovenská rečnícka súťaž Rozprávačské Lodno, ktorá ponúka priestor talentovaným súťažiacim predviesť svoje rozprávačské schopnosti a odvahu vystúpiť pred publikom.

Aj v tomto školskom roku sa do tejto výzvy zapojili naše žiačky, ktoré dosiahli obdivuhodné úspechy. S hrdosťou oznamujeme, že 2. miesto získala Alicka Bogáňová, ktorá porotu zaujala nielen originálnym príbehom, ale aj sebaistým komunikačným prejavom. Ešte viac nás teší, že 3. miesto si odniesli až tri dievčatá – Alžbetka Janetková, Lucka Zatkuliaková a Barborka Hadrabová. Všetkým dievčatám srdečne blahoželáme, pretože dokázali, že istá dávka talentu, veľká odvaha a vytrvalá snaha sa naozaj vyplácajú! Zároveň patrí veľké poďakovanie aj rodičom, ktorí dievčatá počas celej súťaže podporovali a povzbudzovali.

# data[].attributes.body
V stredu, dňa 15. 10. 2025, sa  žiaci piateho ročníka zúčastnili dejepisnej exkurzie do Sobášneho paláca v Bytči a do Múzea slovenskej dediny v Martine – Jahodnícke háje. V Sobášnom paláci nás privítala pani sprievodkyňa, ktorá nám pútavým a piatakom zrozumiteľným výkladom, porozprávala príbeh rodiny palatína Juraja Turza i samotného Sobášneho paláca, oboznámila nás aj s dobou, v ktorej Juraj Turzo, jeho predkovia i potomkovia, žili. V múzeu slovenskej dediny v Martine, kam sme sa následne vypravili, sme takisto videli a počuli mnoho zaujímavých informácií o ľudovej architektúre, zvykoch a tradíciách, bývaní i bežnom živote našich predkov z oblasti Kysúc, Oravy, Turca a Liptova, z obdobia 19. a začiatku 20. storočia. Počasie nám prialo, exkurzia sa vydarila, všetci sme plní zážitkov šťastne dorazili domov.

# data[].attributes.headline
V hlavnej úlohe SLOVENSKÝ JAZYK A LITERATÚRA

# data[].attributes.subject
V hlavnej úlohe SLOVENSKÝ JAZYK A LITERATÚRA

# data[].attributes.body
Slovenčina nie je len hodinou v rozvrhu. Je nástrojom myslenia, kultúry a identity nášho národa.

Olympiáda zo slovenského jazyka a literatúry nám, no predovšetkým našim žiakom,  každoročne pripomína, aké bohatstvo v sebe náš materinský jazyk skrýva.

Tento rok sme školské kolo O SJL zrealizovali 15. októbra. Deviati súťažiaci sa nechali unášať gramatickými či literárnymi zákutiami slovenčiny i sviežim duchom kreativity. Prekvapili nás originalitou a invenciou, avšak zároveň nám predstavili jedinečný obraz toho, ako mladí ľudia vnímajú jazyk, literatúru i svet okolo seba.

Prvé priečky obsadili:

1. E. Marcová /9. A/

2. V. Čupková, S. Birková /9. A/

3. P. Fojtík /9. A/

Víťazka postupuje do okresného kola, kde bude našu školu reprezentovať už 14. novembra. Všetkým účastníkom ďakujeme za snahu i ochotu vystúpiť z komfortnej zóny a ísť za hranicu každodenných školských povinností. Gratulujeme k dosiahnutým úspechom.

slovenčinári

# data[].attributes.headline
Papier – bežná súčasť života, a predsa ....

# data[].attributes.subject
Papier – bežná súčasť života, a predsa ....

# data[].attributes.body
... sme sa dozvedeli, že je to materiál s pestrou minulosťou. Počas stáročí  prechádzal rôznymi fázami výroby a úprav, až kým nadobudol podobu, akú poznáme dnes.

Myšlienka „vyskúšať si jeho výrobu“ nás zaujala natoľko, že sme sa pustili do vlastného pokusu. Nepotrebovali sme nič výnimočné, stačilo trochu fantázie, tvorivosti a to, čo sa našlo  v školskej  triede. Každý z nás si postup výroby prispôsobil podľa seba. Výsledkom boli originálne kúsky, ktoré síce neboli dokonalé, ale zato niesli v sebe dotyk dávnej minulosti. A ktovie... možno sa v tej chvíli zrodil medzi nami aj budúci autor veľkého príbehu J.

Kolektív triedy 4.A